বেগম রোকেয়া সরণি

রোকেয়া সরণি বা বেগম রোকেয়া অ্যাভিনিউ হলো ঢাকার মিরপুরে অবস্থিত একটি শহুরে রাস্তা। এর নামকরণ করা হয়েছে বাঙালি নারীবাদী লেখিকা ও সমাজ সংস্কারক রোকেয়া সাখাওয়াত হোসেনের নামানুসারে। এই রাস্তা দক্ষিণে শেওড়াপাড়া থেকে শুরু হয়ে উত্তরে মিরপুর ১০ পর্যন্ত বিস্তৃত। ১৯৭০-এর দশকে মিরপুরে নগরায়ণ উল্লেখযোগ্যভাবে বৃদ্ধি পেতে থাকে। এমন অবস্থায় আশির দশকে রাষ্ট্রপতি হুসেইন মুহম্মদ এরশাদের শাসনামলে এই রাস্তা নির্মিত হয়। ঢাকার এমআরটি লাইন ৬ এই রাস্তার মাঝ বরাবর অতিক্রম করেছে। এটি মিরপুরকে ঢাকার বিভিন্ন অংশের সাথে সংযুক্তকারী প্রধান রাস্তা হিসেবে পরিচিত। এর দুই পাশে ব্যাংক, বীমার দপ্তর ও আসবাবপত্রের দোকান গড়ে উঠলেও এটি আসবাবপত্রের দোকানের জন্য পরিচিত।

 তথ্যসূত্র 

 বহিঃসংযোগ 

বিষয়শ্রেণী:ঢাকার রাস্তা